runetrust/blame-folketinget-dk huggingface dataset:
Søren Egge Rasmussen (EL), 2019-11-21:
Jeg synes egentlig, at der nu, når der er en tidsplan for de videre drøftelser i udvalget og der er en spørgefrist på godt en uge, vil være mulighed for at få vendt den her sag en ekstra gang og se på, om der ikke er en bedre løsning end at satse så massivt på, at fødevarebaseret biobrændstof kommer i tanken på de danske biler.
Lea Wermelin (S), 2017-04-04:
Men der bliver også sagt, at hvis regeringen og Liberal Alliance er så optaget af, at der skal være tryghed for medarbejderne, hvorfor har man så ikke fremsat forslag om at gøre det lettere for medarbejderne at overtage sådan en virksomhed, altså at man som virksomhedsejer kan overdrage virksomheden til medarbejderne?
Michael Aastrup Jensen (V), 2013-02-07:
Jeg må bare spørge – og jeg skal nok lade være med at stille tekniske spørgsmål til den radikale hjælpeordfører, men så stille et mere sådan moralsk spørgsmål: Hvad vil den radikale ordfører sige til min mormor, som er i slutningen af 80'erne, og som er hamrende nervøs og aldrig nogen sinde har brugt en computer i hele sit liv?
Kristian Thulesen Dahl (DF), 2006-12-08:
Det er klart, at man i forbindelse med den udvalgsbehandling, der kommer i kølvandet af det her lovforslag, jo så kan benytte sig af muligheden for at få de spørgsmål og svar ført op til nyere tid, havde jeg nær sagt, hvis man mener, at der er sket noget de sidste par år, der for alvor forandrer grundlaget.
Julie Skovsby (S), 2013-04-02:
Da vi behandlede Enhedslistens forslag for 3 år siden, var jeg selv ordfører, og her fra talerstolen sagde jeg bl.a.: Vi Socialdemokrater arbejder for – som mange ved – at skabe en helhedsskole, at skabe en sammenhæng mellem skolen om formiddagen og pasningstilbuddet om eftermiddagen.
Rasmus Nordqvist (ALT), 2019-12-03:
Derfor kunne jeg godt lidt tænke mig en syvende søjle, hvis man skulle lave en tilføjelse til den her borgernes klimalov, og den går ud på, at vi får nedsat et klimaborgerting, så borgerne kan være med til også at udvikle alle de handlingsplaner, som vi skal i gang med at lave i foråret.
Marcus Knuth (V), 2017-12-20:
Lad mig gøre det fuldstændig klokkeklart: Det, jeg siger er hyklerisk, er, at fru Josephine Fock fra Alternativet det ene øjeblik siger, at vi ikke gør noget internationalt, samtidig med at Alternativet kort forinden siger, at de er imod vores støtte til en udvidelse af indsatsen mod Islamisk Stat.
Mette Frederiksen (S), 2012-11-27:
For ét er at få folk flyttet fra arbejdsløshed ud på arbejdsmarkedet – og det er vigtigt i sig selv – men målet skal jo være, at flere mennesker opnår en varig tilknytning, og at vi bliver bedre til at modarbejde det, der også er en tendens, nemlig at der er nogle, der flakker ind og ud af vores arbejdsmarked og derfor bliver meget sårbare, eksempelvis over for konjunkturernes skiften, eller at arbejdspladser udflytter af Danmark.
Pelle Dragsted (EL), 2018-01-23:
I modsætning til flere andre ordførere, som øjensynligt har haft en vis irritation over, at SF har fremsat et forslag, som vi har diskuteret tidligere, så vil jeg egentlig gerne rose SF for at holde fast i den her meget principielle og sådan set også ret ideologiske diskussion om, hvordan vores finansielle sektor, herunder vores realkreditsystem i Danmark, skal indrettes, så det sikrer borgere, virksomheder og samfundshensyn på den bedst mulige måde.
Sanne Rubinke (SF), 2002-11-07:
Det forhold tilgodeses i fuldt omfang i de nugældende regler, der bygger på anciennitetsprincippet, og vi agter ikke at medvirke til at ændre det i negativ retning. Som vi også har været inde på tidligere i dag, er det også for SF sådan, at vi ikke blot ser dagpasningstilbud til børn som et spørgsmål om at få børnene opbevaret betryggende og på rette tid, mens mor eller far er på arbejde.
Kim Valentin (V), 2025-10-23:
Det er mere et spørgsmål om, hvad der er bedst for Danmark, og i Venstre synes vi, det er bedst for Danmark, at vi også har en del optagedage, når vi laver produktioner, om Danmark, altså når det foregår i Danmark, skal det også optages i Danmark, og vi har jo set det modsatte.
Nick Hækkerup (S), 2019-11-22:
Jeg synes, der har været en tendens til, at man politisk har stillet folk noget i udsigt, som det var urealistisk at kunne levere, i stedet for ret præcist at sige: Vi kan ikke lave verden om fra den ene dag til den anden, men vi kan bevæge os den rigtige vej, og det kommer til at tage tid osv.
Svend Auken (S), 1997-11-20:
Derudover deltager vores eksperter i et omfattende internationalt samarbejde, som jeg er sikker på, at forslagsstillerne lægger vægt på, vi opretholder, og endelig lægger jeg altså også vægt på, at hvis der bliver rejst en eller anden alvorlig tvivl om det ene eller det andet, skal sagerne undersøges til bunds.
Brian Mikkelsen (KF), 2002-04-02:
I forbindelse med behandling af lovforslaget om digital kopiering i foråret 2001 gav Det Konservative Folkeparti og Venstre udtryk for, at de ikke med deres tilslutning til lovforslaget havde tilkendegivet deres stillingtagen til spørgsmålet om, hvorvidt der skulle lægges afgift på optageudstyr.
Margrethe Vestager (RV), 2000-05-23:
Til belysning heraf kan jeg fortælle, at de seneste opgørelser, som jo så vedrører 1998-99, viser, at der i skolefritidsordninger var indskrevet i alt ca. 126.000 børn, hvoraf ca. 116.000 gik i børnehaveklasse og til og med tredje klasse, samt at ca. 60.000 i denne aldersgruppe, altså de 6-9-årige, var indskrevet i dagtilbud efter den sociale servicelov.
Trine Pertou Mach (EL), 2023-03-14:
Skruppelløse arbejdsgivere kan fortsat importere og udnytte billig arbejdskraft fra udlandet, og EU understøtter løndumping ved at begrænse myndighedernes og fagbevægelsens muligheder for at kontrollere virksomhederne, samtidig med at man vil vedtage et indgribende direktiv om lønforhold, som en samlet fagbevægelse i Danmark ellers er enige om risikerer at undergrave hele den danske arbejdsmarkedsmodel med kollektive overenskomster.
Anders Fogh Rasmussen (V), 2002-05-22:
Derfor vil jeg bare sige til fru Line Barfod, der så spørger, om man kan kalde Farum Kommune en mønsterkommune - bare for at undgå enhver misforståelse: Jeg tager stærkt afstand fra de eksempler, der her på det seneste er draget frem om den måde, som offentlige midler er blevet forvaltet på i Farum Kommune.
Mai Villadsen (EL), 2023-05-31:
Jeg synes da kun, det er aktuelt og væsentligt i særlig det grønne spørgsmål, som, hvilket ordføreren jo også kommer ind på, rejser en række dilemmaer, og som giver nogle udfordringer for os politisk set, som nogle gange kan virke lette at løse, men som jo giver oprør fra enten den ene eller den anden side.
Kristian Thulesen Dahl (DF), 2021-12-21:
Kan hr. Jeppe Bruus bekræfte, at det var Socialdemokratiets indgangsbøn til rigsretssagen, og at det på den baggrund selvfølgelig også virker lidt ekstra mystisk, at man i dag vil stemme for, at fru Inger Støjberg ikke er værdig til at sidde i Folketinget?
Leif Mikkelsen (LA), 2018-04-06:
Det betyder jo, at man får en række øjebliksbilleder ud, brudstykker, og i stedet for en sammenhængende plan, som jo var meningen, får man det serveret i bidder, og så kan man nå at forarges over de elementer, og så har de bidt sig fast, nemlig at nu har de også vedtaget det der, og det er tåbeligt.
Pia Olsen Dyhr (SF), 2011-03-23:
Til det her med, om der skulle være tid til en diskussion, vil jeg sige, at jeg synes, det er tankevækkende, at vi siden før sommerferien sidste år i Europaudvalget løbende har haft diskussioner både med statsministeren og finansministeren om den økonomiske udvikling i Europa set i lyset af en krise i Grækenland, en krise i Irland og så sandelig også problemer i Portugal.
Kim Andersen (V), 2000-01-20:
Det oprindelige lovforslag blev taget af dagsordenen, før Folketinget gik på sommerferie i 1999, med den begrundelse, at det skulle ses i nøje sammenhæng med personoplysningslovforslaget, og at dette lovforslag ikke kunne færdigbehandles, før personoplysningsloven var på plads.
Benny Engelbrecht (S), 2023-12-13:
Den ene var fra hr. Pelle Dragsted, der mente, at der blev brugt alt for lidt på velfærd, og den anden var fra hr. Ole Birk Olesen, der mente, at der blev brugt så meget på offentlig forbrugsvækst, at – citat – »pengene fosser ud af statskassen«.
Simon Kollerup (S), 2023-05-02:
For jeg kunne jo godt se, at da ministeren så præsenterede sin i øvrigt ganske udmærkede analyse, som jeg fuldstændig deler, var der jo også partier i Folketinget her – og det er slet ikke ordførerens parti, men andre partier – som lynhurtigt var ude at sige, at der bestemt var andre områder, som skulle prioriteres over det arktiske, når vi skulle til at lave forsvarsforliget.
Tove Videbæk (KRF), 2001-12-06:
Men vil hr. Jens Rohde løfte sløret for nogle af de konkrete initiativer, der kan komme på tale for at løse de svagestes problemer? Vedrørende de svageste vil jeg også spørge til indsatsen for de døende, som vel må regnes blandt de allersvageste blandt de svageste.
Peter Skaarup (DF), 2002-04-09:
Jeg kunne godt tænke mig at spørge statsministeren, om regeringen på baggrund af den klare melding, som kom vedrørende PKK, vil overveje at se på det kontor, som en gren af PKK har i Danmark, nemlig det såkaldte ERNK, som egentlig virker som repræsentant for PKK på forskellig vis.
Peder Hvelplund (EL), 2019-12-13:
Og når man gør det, er det jo, fordi man er underlagt et økonomisk regime, der gør, både på grund af den demografiske udvikling og den udligningsreform, der er, at der ikke er mulighed for at hente pengene på andre måder end ved at sætte skatten op, hvilket man så ovenikøbet heller ikke må.
Jens Rohde (KD), 2021-05-21:
Den er gennemregnet med Finansministeriets stilleskruer, og der er i vores 2030-plan lagt 14 mia. kr. ind til sundhed og psykiatri, og vi har i vores plan skrevet, at vi ønsker en meget kraftig opprioritering af psykiatrien, fordi det ganske enkelt ikke kan være sådan, at det, hvis det er noget psykisk, så er sværere og det i hvert fald er dyrt.
Signe Munk (SF), 2020-11-20:
Jeg tror ikke, at der er nogen ordførere, der er i tvivl om, at SF kæmper for, at der kommer et CO 2 -fortrængningskrav, og at man tager det samlede klimabelastningsregnskab med for nogle brændstoffer; at man altså, som den tidligere ordfører fra Radikale Venstre sagde, indregner de indirekte landeeffekter af et givent brændstof.
Morten Helveg Petersen (RV), 2007-05-15:
Pointen er netop, at havde der været en afstemning i Sikkerhedsrådet, havde formentlig kun 4 ud af 15 stemt for en militær intervention, og der var heller ikke det FN-grundlag, hvilket alverdens folkeretlige kloge hoveder efterhånden vistnok har påvist.
Lars Løkke Rasmussen (V), 2016-12-05:
Det er så i øvrigt også i det lys, at den nye trekløverregering har sat det meget ambitiøse mål, at vi i år 2030 skal have mindst halvdelen af vores energiforbrug dækket af vedvarende energi – i forhold til i dag, hvor andelen er omkring 29 pct.
Hans Christian Schmidt (V), 1999-02-26:
Så vi vil selvfølgelig bede ministeren om, at vi virkelig får kulegravet det område, så vi kan se, hvad det er for afgørelser, der bliver truffet. Jeg må sige, at når vi hører ude omkring, så får vi altså mange henvendelser om afgørelser, der er truffet på baggrund af planloven, og det kan nærmest få en til at ryste på hovedet.
Jan Trøjborg (S), 1998-02-18:
Jeg har også noteret mig afsenderen; det er et forslag, vi er blevet enige om i EU-regi netop med henblik på at styrke sikkerheden til søs og med henblik på at sikre Danmark og dansk søfartserhverv imod ubillig konkurrence fra lande, der ofte har konkurreret på bekostning af både miljø og sikkerhed.
Anne Baastrup (SF), 1998-06-16:
Den forståelse kom vi frem til under førstebehandlingen, og jeg vil derfor meget appellere til de medlemmer, der er usikre på, hvad deres egen begrundelse er for at stemme imod lovforslaget her i slutningen af ugen, om at gøre sig helt klart, at det er kun den lille gruppe, som reelt rammes, fordi de ikke kan få adgang til lægebehandling i Danmark.
Rosa Lund (EL), 2024-02-27:
Men der er lige nogle initiativer, jeg alligevel gerne vil knytte et par ord til, nemlig at Den Uafhængige Politiklagemyndighed skal kunne behandle dispositionsklager, at der skal være mere forskning, og ikke mindst at der skal være mere uafhængighed for Den Uafhængige Politiklagemyndighed.
Troels Lund Poulsen (V), 2004-02-19:
Jeg skal ikke stå og forsvare, hvad der sker i Kirgisistan eller andre steder, vi har jo altid fornøjelse af at have den debat, når vi er i Europarådet sammen, så jeg må blot sige, at jeg kan ikke stå og redegøre for, hvordan og hvorledes verdenssituationen ser ud.
Torben Hansen (S), 2006-10-12:
Det kunne jo være, at man også i løbet af kort tid kunne blive enige om naturgenopretning på 100.000 ha vandløbsnære engarealer og lysåbne naturområder, sikring af naturvenlig drift af alle offentlige arealer, naturkvalitetsplanlægning i forbindelse med revision af kommuneplaner og stop for gødskning og sprøjtning af alle naturområder, der er beskyttet efter naturbeskyttelsesloven.
Karsten Nonbo (V), 2002-03-18:
Jeg kan ikke se, at den forpligtelse skal være anderledes, efter at de kommer ud af fængslet efter at have begået vold eller anden personfarlig kriminalitet. Til det der med, at der bare skal flere og flere ressourcer til hele tiden, vil jeg sige, at den sang behøver man ikke altid at synge.
Jane Heitmann (V), 2017-05-29:
Og uanset hvor trist og hvor beklageligt det er, og hvor ked af det man kan blive over det, der er foregået dengang i 1950'erne og 1960'erne, så ændrer det ikke på, at vi har lært af historien, og at danske patienter den dag i dag er nogle af dem, der er bedst beskyttet i verden.
Kim Behnke (FP), 1998-04-24:
Men så sker der det ved f.eks. den 20. almindelige vurdering, at ejerne af 4.592 af disse ejendomme lige pludselig får et brev fra skattemyndighederne med besked om, at vurderingsmændene har vurderet, at nu er det ikke længere et mindre landbrug, nu er det en villa, og derfor skal der betales en helt anden skat.
Lars-Emil Johansen (SIU), 2004-05-26:
Som jeg allerede sagde i mit første indlæg, så indeholder aftalen jo tre aspekter: For det første en ændring af forsvarsaftalen, for det andet miljøbeskyttelse og for det tredje - og det vil jeg godt opholde mig lidt ved - et spændende samarbejde, der åbner op for direkte samarbejde mellem Grønland og USA på en lang række vigtige områder såsom forskning, teknologi, uddannelse, turisme og minevirksomhed.
Rune Lund (EL), 2016-02-23:
Hvordan har ordføreren det med, at de ting, som Dansk Folkeparti var med til at gennemføre med et snævert flertal tilbage i 2005, i dag betyder, at SKAT er i dyb krise, og at milliarderne fosser ud af statskassen, f.eks. til udenlandske svindlere, eller som vi jo også har set i en dokumentarudsendelse fra Danmarks Radio, at der måske også er tale om, at de her penge går til finansiering af terrorvirksomhed?
Kaare Dybvad Bek (S), 2025-06-11:
Hvis man i Danmark er blevet anklaget for, at man har begået alvorlig kriminalitet, ja, selv hvis man har tilstået det, f.eks. en voldtægt eller et mord, hvis man er forældre i en børnesag om en tvangsfjernelse, ja, uanset hvad for en proces vi forestiller os i det danske samfund, så er det sådan, at man har lov til at give sin egen version af sagen, og man har ofte også lov til at få en forsvarer eller en bisidder, altså nogen, som kan give en muligheden for at præsentere ens eget synspunkt.
Mai Mercado (KF), 2019-12-11:
Jeg er også enig i det, hr. Stén Knuth sagde, og i det, hr. Jens Henrik Thulesen Dahl sagde, med, at digitalisering jo er et redskab, det er ikke et mål i sig selv, og at man skal være opmærksom på ikke at vælge den lette løsning, hvilket man jo desværre forfalder til at gøre nogle gange i dag.
Inger Støjberg (V), 2006-02-23:
Men jeg vil gerne gentage over for hr. Per Clausen, hvad det var, jeg sagde: Det er vigtigt for os, at velfærdsbesøgene bliver tilrettelagt, så vi får mest dyrevelfærd for pengene, og derfor er det også meget vigtigt at forholde sig til, at Fødevarestyrelsen jo netop har skrevet i sin rapport, at man ikke bare lige ved at hæve antallet af velfærdsbesøg fra 5 til 10 pct. også dermed automatisk hæver dyrevelfærden.
Morten Messerschmidt (DF), 2021-01-12:
»Folketinget finder, at det er en parlamentarisk kerneopgave at føre kontrol med regeringens arbejde, og noterer sig i den forbindelse, at der med Udvalget for Forretningsordenens beretning af 21. december 2020 er lagt op til at etablere undersøgelsesformer med særlig parlamentarisk forankring i et granskningsudvalg, herunder granskningskommissioner.
Sophie Hæstorp Andersen (S), 2011-02-03:
Vi mener i Socialdemokratiet, at den dialog, som de har ude på apoteket, med borgerne, der køber medicin, som udgangspunkt skal handle om patientsikkerhed først, hvordan det pågældende præparat bruges, hvad bivirkningerne er ved det, og hvad man skal gøre, hvis man oplever de her bivirkninger.
Sophie Hæstorp Andersen (S), 2010-11-04:
Jamen Socialdemokratiet har både fremlagt et skatteudspil, der hedder »Fair Forandring«, og vi har anvist en vej ud af krisen, »En Fair Løsning« kalder vi det, og begge ting kan jeg stå fuldstændig inde for ikke vil ramme nogen i det danske samfund socialt skævt.
Elsebeth Gerner Nielsen (RV), 2004-05-27:
Jeg tror, vi deler det menneskesyn, som vi har forsøgt at udtrykke i beslutningsforslaget, hvor vi siger, at solidaritet mellem stærke og mindre stærke i et samfund sikres ikke alene ved, at de stærke betaler for, at de mindre stærke får mere tag over hovedet.
Per Larsen (KF), 2021-05-19:
Og jeg skal bare lige høre sådan for en god ordens skyld – for det er jeg nemlig lidt interesseret i – om ordføreren helt oprigtigt mener, at man i Vestjylland, hvor beskatningsgrundlaget ikke er så højt, som det er her i f.eks. hovedstadsområdet, skal betale et større sundhedsbidrag, altså en højere trækprocent, end man f.eks. skal her i hovedstadsområdet, hvor beskatningsgrundlaget jo er meget højere.
Jacob Mark (SF), 2018-01-26:
Jeg tænkte ligesom fru Sofie Carsten Nielsen, at måske er en helt lavpraktisk løsning det, der er brug for, nemlig at vi sætter os sammen på tværs af partierne og enten laver en beretning eller skriver et klart politisk signal om, at vi mener, at universiteterne skal arbejde med det her, altså sige: Det er vigtigt for det danske Folketing, at vi fortsat styrker det danske sprog, også på kandidatniveau.
Ole Birk Olesen (LA), 2021-04-27:
Og det, at vi laver en lov, der tvinger virksomheder til fortsat at have medarbejdere ansat, der har gjort opmærksom på mere eller mindre grelle ting, gør det i praksis umuligt at have et godt arbejdsmiljø i en virksomhed, og derfor synes jeg ikke, det er en god måde at gøre det på.
Lisbeth Bech Poulsen (SF), 2016-05-13:
Noget af det, jeg spurgte ind til hos DF's ordfører var også, at nu har vi haft meget fokus på husejerne, på folk, der har ejerlejligheder, men faktisk bliver andelshaverne jo også dobbelt ramt, fordi som andelshaver får du et banklån med markant højere renter.
Carsten Bach (LA), 2017-05-16:
Skulle hr. Christian Juhl så i øvrigt tvivle på det, har hr. Christian Juhl jo også altid muligheden for at stille et opfølgende spørgsmål til det konkrete lovforslag og formulere det, således at ministeren og ministerierne har mulighed for at svare på, om det har konsekvenser i forhold til verdensmålene eller til klimaindsatsen i Danmark.
Benny Engelbrecht (S), 2012-03-13:
Jeg tror faktisk, man vil kunne finde rigtig mange tilfælde på lige præcis det, altså hvor netop de små banker er i stand til eksempelvis at kreditvurdere og langt bedre vurdere forretningsmulighederne hos en mindre erhvervsdrivende, fordi man bor i lokalområdet, og fordi man ved, om der lige er behov for eksempelvis at åbne en ny damefrisørsalon nede på hjørnet; det ved man på en helt anden måde, end man nogen sinde ville kunne gøre i en stor banks hovedsæde – nu skal jeg ikke nævne nogen bestemte navne – i eksempelvis København.
Sandra Elisabeth Skalvig (LA), 2024-11-07:
Jeg mener jo helt grundlæggende, at vores demokrati og mange af de liberale idealer ligger dybt begravet i vores grundlov, og i vores grundlov står der, at der ikke er nogen udlænding, der kan få indfødsret uden ved lov, hvilket betyder, at i grundloven er der lagt op til, at vi skal stille nogle krav, nogle kriterier, altså vi skal sikre, at dem, vi lukker ind i vores fællesskab, også deler de grundlæggende liberale værdier.
Poul Nielson (S), 1997-10-30:
Når man ser på de vanskeligheder, som et rigt land som Danmark har eller giver sig selv ved at håndtere en lille brøkdel af alle disse nødstedte mennesker, er det ikke svært at forestille sig, hvilken byrde det er for fattige lande som f.eks. Etiopien eller Tanzania at tage imod de massive flygtningestrømme.
Anders Fogh Rasmussen (V), 2003-10-10:
Det er tre fjerdedele af Folketingets medlemmer, det må man sige er et meget bredt flertal, og såvel SF som Kristeligt Folkeparti har jo udtrykt sig på en måde, som i alle tilfælde åbner en mulighed for, at de to partier på et tidspunkt, når de har set det endelige resultat, vil kunne tilslutte sig et ja.
Margrethe Vestager (RV), 2004-02-27:
Hvis man er nødt til fra centralt hold at fastslå, at der skal laves en læreplan, for at der kan blive læst højt for børnene, så vil jeg antage, at det står meget, meget, meget dårligt til, og en række af de ting, som ordføreren har meldt ud i sin ordførertale, får det også til at lyde, som om det ikke står særlig godt til med de danske daginstitutioner.
Finn Sørensen (EL), 2016-03-17:
Men med hensyn til selve den måde, man regner det ud på, og det rådighedsbeløb, der er værd at diskutere og sammenligne i den her sammenhæng, kan vi ikke kritisere regeringens måde at gøre det på, for det er det, der er interessant: Hvad er det, man har i hånden, når de faste udgifter er betalt, og det er de tal, jeg har læst op tidligere, og som jeg ikke vil gentage, for jeg tror ikke, at det hjælper.
Thor Pedersen (V), 2006-09-07:
Dem gemmer man dem til de tider, hvor der ikke er ekstraordinære indtægter, men måske ekstraordinære tab, hvor der altså er konjunkturforløb, der gør, at de i andre lande får stigende ledighed, men hvor vi har frihed til at kunne sætte aktivitet i gang og bekæmpe ledigheden.
Lisbeth Bech Poulsen (SF), 2018-11-06:
Jeg kan tilslutte mig, hvad Socialdemokratiet også var inde på, nemlig at vi bliver nødt til – i hvilken form det så end skal have; et samråd eller nogle spørgsmål – at have afklaret nogle af de her ting, for det virker, som om vi erstatter et udmærket regelsæt med noget, der er dårligere og mere risikofyldt.
Jens Joel (S), 2019-02-26:
En række af de forbrugerejede selskaber har allerede gjort det, og hvis man sætter sig ned sammen med KL og de kommunalt ejede selskaber og siger: Nu sætter vi en standard for, hvad der er ret og vrang her, altså hvad det er, vi rejser efter – så ville det i virkeligheden være den mest effektive måde at komme overforbruget til livs på.
Søren Kolstrup (EL), 1999-02-10:
Jamen hvis der ikke finder nogen udhuling sted, så må disse bemærkninger vel enten blive fjernet eller i hvert fald formuleret på en anden måde, så jeg ikke får den her helt unødige mistanke. Men så længe det står formuleret, som det står her, så tolker jeg det som en udhuling, og så bliver jeg så nervøs, at jeg næsten ikke tør stemme for det, selv om jeg så forfærdelig gerne vil.
Kirsten Normann Andersen (SF), 2021-04-08:
Nu tror jeg, de fleste nok lige kan finde ud af at klare den der ryg alligevel, men det er jo netop det, som det frie valg også er: et fravalg af en række opgaver, som man ikke kan få løst, fordi det er forudsat i standarderne, hvad det er, man køber og sælger, når man får private firmaer til at løse opgaven.
Martin Lidegaard (RV), 2014-11-26:
Så er det rigtigt, at man får et tillæg på 30.000 kr., men det skal jo ikke gå til en selv; det går til den sekretær eller den hjælp, man har i hjemlandet, og jeg tror, at vi begge er interesseret i, at man har det, for det er jo for at styrke den nationale stemme i Europa-Parlamentet.
Eigil Andersen (SF), 2012-11-02:
Altså, i det øjeblik folks indtægt falder fra en arbejdsindtægt på måske 25.000 kr. til 0 kr. og de har sat sig i udgifter til deres hus på baggrund af den hidtidige indtægt, siger det jo sig selv, at så er der masser, der vil komme i vanskeligheder.